Carlo II var sønn av Leonardo II Tocco som var en yngre bror av Carlo I Tocco, greve av Kefallinia og Zakynthos (som var under venetiansk overherredømme) fra 1376, hertug av Leukas og despot i Despotatet Epirus fra 1411 til sin død 4. juli 1429. Carlo II og hans søstre Maddalena, Angelica og Kreusa Tocco ble i 1424 adoptert av sin onkel Carlo I etter at deres far Leonardo II var død. Maddalena Tocco ble i 1428 gift med den bysantinske keiser Konstantin XI Palaiologos som ledd i en fredsavtale etter at Carlo I hadde tapt et militært slag mot keiseren. Maddalena konverterte til den ortodokse kristendom og tok navnet Theodora. Hun døde i 1429.